A kéményseprők is öregszenek | HEOL
2017. 01. 11. 15:40
Tavaly júliusban átalakult a kéményseprő-ipari szolgáltatás, a lakosságot a Katasztrófavédelem, a gazdálkodói, intézményi és civil szektort továbbra is vállalkozások szolgálják ki. Heves megyében utóbbi tevékenységet jelenleg három cég végzi engedéllyel, a dunaharaszti Magyar Kéményseprő Kft., a budapesti FŐKÉTÜSZ Fővárosi Kéményseprőipari Kft, valamint a nyíregyházi Kéményseprőipari Kft.
Vámos, aki a Kéményseprők országos Szakszervezetének elnöke is, elmondta, az iparágban számos anomália vár rendezésre. Megküldték a belügyminiszternek a megkeresésüket, konkrét javaslatcsomagot tettek elé a teljes szakmai vertikum felkérésével.
– Kidolgoztuk a javaslatainkat a neuralgikus pontokra, a lakossági ellátás során építő jellegű észrevételeket tettünk, várjuk a visszajelzést. Előre mutató, hogy év végén a katasztrófavédelem állományértekezletén a belügyminiszter hangsúlyozta, a hatósági munkára és a kéményseprésre nagyobb hangsúlyt fektessenek. Elért hozzá is a kérésünk, remélem, hogy találkozásunkkor fogadja építő javaslatainkat, tudunk együttműködni – bizakodott Vámos Csaba.
A hétfői, újévi szerencsehozó köszöntésen rákérdeztünk arra is, sok helyen miért jelennek már január másodikán a kéményseprők Vámos Csaba elmondta, sokan nehezményezik ezt, „Még csak január másodika van, és már itt tetszenek lenni?!” kérdéssel. Ez nekik is munkanap. Sok a kémény, meg kell indulniuk. Szerinte ezekkel a szép hagyományokkal is valamelyest közelebb kerülnek az emberhez, fel tudják hívni a figyelmet mennyire fontos a jelenlétük, hogy beengedik őket az otthonaikba, megengedik, hogy a kéményeiket ellenőrizzék. Azt szokta mondani, ami a kéményseprőknek nyugalom, az a lakóknak biztonság.